recursal/SuperWikiNEXT-32B huggingface dataset:
**John B. Rahm** (født 8. januar 1854 i Virginia, død 28. juli 1935) var en amerikansk golfspiller som deltok i de olympiske lekene i St. Louis i 1904.

Rahm vant en olympisk bronsemedalje i golf under OL 1904 i St. Louis. Han var med på det amerikanske laget *United States Golf Association* som kom på tredjeplass i lagkonkurransen i golf bak *Western Golf Association* og *Trans Mississippi Golf Association*. Det var kun tre lag, alle amerikanske med ti mann på hver, som deltok i lagkonkurransen i golf som ble spilt 17. september 1904.

OL-medaljer
-----------

* 1904 USAs flagg St. Louis - Bronse Bronse i golf, lagkonkurranse USA USAs flagg

Eksterne lenker
---------------

* (en) John Rahm – Olympics.com Rediger på Wikidata

* (en) John Rahm – Olympedia Rediger på Wikidata

* (en) John Rahm – Sports-Reference (OL-resultater – arkivert) Rediger på Wikidata

* (en) John Rahm – databaseOlympics.com (arkivert) Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
**John Reed Hodge** (født 12. juni 1893 i Golconda i Pope County i Illinois, død 12. november 1963 i Washington, D.C.) var en amerikansk offiser.

Han tok utdanning ved Southern Illinois Teachers College og University of Illinois. Etter U.S. Army Officer Candidate School ved Fort Sheridan, startet han sin militære karriere som sekondløytnant i infanteriet i 1917. Han tjenestegjorde i første verdenskrig i Frankrike og i Luxembourg.

Han forble i hæren etter verdenskrigen og underviste i militærvitenskap ved Mississippi State University fra 1921 til 1925 og ble uteksaminert fra Infantry School i 1926. Etter å ha blitt utstasjonert i Hawaii, ble han uteksaminert fra U.S. Army Command and General Staff College, US Army War College og Air Corps Tactical School.

Andre verdenskrig
-----------------

Ved begynnelsen av andre verdenskrig var Hodge del av staben til VII korps. Han ble utnevnt til brigadegeneral og startet sin stridskarriere i general Joseph Lawton Collins sin stab under slaget om Guadalcanal. Deretter deltok han i slaget om Bougainville (1943–1944). Han ble forfremmet til generalmajor under slaget om Filippinene i 1944. I 1945 tjenestegjorde han på Okinawa der han ble forfremmet til generalløytnant i august og fikk kommandoen over XXIV korps i Tiende armé.

Koreakrigen
-----------

Utdypende artikkel: United States Army Military Government in Korea

Fra 1945 til 1948 var Hodge militærguvernør i Sør-Korea under United States Army Military Government in Korea (USAMGIK). Han ble beordret til Korea av general Douglas MacArthur, og gikk i land i Incheon 9. september 1945. Kan var kommandanten som mottok de japanske styrkene i Korea sør for den 38. breddegrad sin overgivelse.

Etter sin tjeneste i Korea returnerte han til Fort Bragg i Nord-Carolina for å ta kommandoen over V korps som han hadde mellom 1948 og 1950. Etter utbruddet av Koreakrigen i 1950 ble han utnevnt til general i Tredje armé med base i USA.

Han ble forfremmet til general 5. juli 1952 og hans siste beordring var Chief of Army Field Services mellom 1952 og 1953. General Hodge ble pensjonist 30. juni 1953. Han døde i Washington, D.C. i 1963.

Referanser
----------

1. 1 2   Find a Grave, oppført som John Reed Hodge, Find a Grave 49205171, besøkt 9. oktober 2017[Hentet fra Wikidata]
2. 1 2   Social Networks and Archival Context, SNAC Ark-ID w64v4dvc, besøkt 9. oktober 2017[Hentet fra Wikidata]
3. ↑   ancexplorer.army.mil[Hentet fra Wikidata]

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Geni **·** VIAF **·** LCCN
 |

Portal: Andre verdenskrig
Drikkekartong med skrukork for skummetmelk fra Q-Meieriene. Emballasjen har liste over næringsinhold og påstemplet datomerking («best før, men ikke dårlig etter»). Foto: 2017 
**Drikkekartong** er emballasje for drikkevarer uten kullsyre, som melk, juice, drikkeyoghurt, sauser, puddinger og annet flytende.

Hvert år forbruker vi om lag 750 millioner drikkekartonger i Norge.[] Det finnes returordninger for drikkekartong i så godt som alle norske kommuner. Som oftest skal drikkekartongene returneres med papiravfallet, men ordningen kan variere noe fra kommune til kommune. I 2009 ble 50,3 % av alle drikkekartonger kildesortert og materialgjenvunnet og 30 % energiutnyttet i restavfallet.[] Når kartongene kildesorteres og materialgjenvinnes spares ressurser og miljøet.

De to store produsentene av drikkekartonger er Elopak og Tetra Pak.

Grønt Punkt Norge AS administrerer returordningen for drikkekartonger.

Eksterne lenker
---------------

* (en) Food and drink paper cartons – kategori av bilder, video eller lyd på Commons
* Grønt Punkt Norge AS som administrerer returordning for drikkekartonger
Svensk rødkolle
**Svensk rödkulla**, eller bare *Rödkulla*, er en tradisjonell, svensk kurase.

Utbredelse og historie
----------------------

Svensk rödkulla stammer fra Värmland og Dalarna i Sverige. Svensk rödkulla ble omtalt for første gang på midten av 1800-tallet. I 1912 ble svensk rödkulla erkjent som egen rase og stambok opprettet. På slutten av 1930-tallet fantes det cirka 30 000 dyr av rasen i Sverige.

Rasen gikk imidlertid sterkt tilbake ved innføringen av kurasen SRB, og på slutten av 70-tallet fantes det bare 23 renrasede svenske rødkoller. Imidlertid ble det satt i verk et bevaringsarbeid for rasen. I dette inngikk også krysninger med østlandsk rødkolle og vestlandsk raudkolle, samt med dyr fra Finland. Populasjonen av svensk rödkulla er derfor nå oppe i cirka 1 000 dyr.

Kjennetegn
----------

Svensk rödkulla er en kombinert melk- og kjøttrase. Som navnet tilsier er den kollet og rødbrun. Hvite tegn forekommer.

Eksterne lenker
---------------

* Om rasen hos Nord Gen[*død lenke*]
* Sveriges rödkulleforening

|  |  |
| --- | --- |
| Oppslagsverk/autoritetsdata | Nationalencyklopedin
 |
**John Romulus Brinkley** (født 8. juli 1885, død 26. mai 1942) var en kontroversiell amerikansk kvakksalver som praktiserte som ulisensiert lege.

Brinkley er mest kjent for forsøkene på å transplantere geitetekstikler over i mennesker i den hensikt å kurere impotens. Han opererte med legetittel, men den påståtte legeutdannelsen var kjøpt fra vitnemålsfabrikken Kansas City Eclectic Medical University. Brinkley drev sykehus og klinikker flere amerikanske delstater, og på tross av at medisinske fagmiljøer hadde diskreditert Brinkleys teorier og metoder fikk han fortsette å drive disse i flere tiår. 

Brinkley var også aktiv som politiker, og forsøkte to ganger å bli valgt til guvernør i Kansas.

Referanser
----------

1. ↑   NCpedia, oppført som John Romulus (Afterward Changed to Richard) Brinkley, NCpedia ID biography/brinkley-john-romulus, besøkt 9. oktober 2017[Hentet fra Wikidata]
2. 1 2   Social Networks and Archival Context, SNAC Ark-ID w6zw1zbx, besøkt 9. oktober 2017[Hentet fra Wikidata]
3. ↑   tshaonline.org[Hentet fra Wikidata]
4. ↑  «Donald Trump sammenliknes med beryktet kvakksalver»Betalt abonnement kreves. Dagbladet. 31. desember 2017. Besøkt 25. november 2018.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
**Surozj eparki** (engelsk: *Diocese of Sourozh*, russisk: Сурожская епархия) er det russisk-ortodokse eparkiet (bispedømmet) for De britiske øyer. Det har sitt sete i London, men er oppkalt etter datidens russiske navn på det historiske bispesetet Sudak på Krim.

Eparkiet har 41 menigheter i Storbritannia og sju i Irland. Samtidig fins det flere russisk-ortodokse menigheter i Storbritannia som er tilslutta andre bispedømmer: enten den russisk-ortodokse utenlandskirkes eparki Berlin, Tyskland og Storbritannia; eller eksarkatet for ortodokse menigheter av russisk tradisjon i Vest-Europa, som er underlagt den økumeniske patriark.

Den første eparken av Surozj var Anthony Bloom (fra 1962 til sin død i 2003). Etter en vakanse på fire år overtok Elisej Ganaba som ny epark i 2007. Elisej ble opphøyet til erkebiskop i 2010. I desember 2017 overtok Matthew Andreev som biskop.

Referanser
----------

1. ↑  «Святейший Патриарх Кирилл удостоил иерархических наград ряд архиереев Русской Православной Церкви» **(russisk)**. Patriarchia.ru. 1. februar 2010. Besøkt 29. desember 2017.
2. ↑  «Bishop Matthew is appointed Ruling Bishop of the Diocese of Sourozh» **(engelsk)**. Diocese of Sourozh. 28. desember 2017. Besøkt 29. desember 2017.
***Drilus flavescens*** (Goeffroy, 1785) er en bille i familien sneglerovbiller. Larvene er predatore (rovdyr) som angriper skallbærende landlungesnegler. Den skal finnes helt sør i Sverige, men er ganske sjelden.

Hunnene hos disse billene ser ut som larver hele livet, såkalte larviforme hunner. De mangler helt vinger, fasettøyne og andre voksen-karakterer. Hannene ser ut som mer normale biller, med dekkvinger, fasettøyne og lange, kamformede antenner.

Utseende
--------

*Drilus flavescens* er en omtrent 10 mm lang bille. Kjønnene svært ulike. 

Hannene er avlange biller, mørke, nær svarte, med rustrøde dekkvinger. Dekkvingene er nokså myke og spriker gjerne noe i den bakerste halvdelen. De har fin punktur i overflatener dekket av fine, utstående hår. Beina er korte og kraftige, med mørke lår (femur), føtter (tarsi) og legger (tibia) er lysere. Alle føtter har fem ledd. Hodet er kort, men synlig, sett ovenfra (det vil si, det dekkes ikke av brystskjoldet). Pannen er nokså flat. Fasettøyne er små og utstående. Antennene er lange, sagtakkede med 10-11 ledd, de er festet under pannen like ved fasettøynene. Brystskjoldet (pronotum) er mer eller mindre firkantet med tydelig avsatte sidekanter. 

Hunnene er noe tykke, larveaktige, med korte bein og korte, trådformede antenner. Det er ikke noe tydelig skille mellom bryst- og bakkroppsledd bortsett fra at de førstnevnte har bein. Vinger mangler helt. Denne typen hunner blir kalt larviforme hunner og finnes hos flere av familiene i gruppen Cantharoidea.

Levevis
-------

Larvene er predatore (rovdyr) som lever av den skallbærende landlungesnegler. De dreper sneglen med et giftig bitt, skiller ut fordøyelsesenzymer og suger så i seg den delvis oppløste sneglen. De kan bore seg gjennom sneglehuset om det trengs. 

Larvene forpupper seg i det tomme sneglehuset. Voksne hanner kan finnes på blomster eller i vegetasjonen. Hunnene beveger seg lite og finnes vanligvis på bakken, under steiner eller i tomme sneglehus. Hunner er sjeldne å observere som utvokste (imago), trolig fordi de er vingeløse og kanskje ikke forlater sneglehuset. Trolig bruker hunnen feromoner til å lokke til seg de aktive hannene. Hanner er vanligere å se og kan finnes på blomster.

Eksterne lenker
---------------

* (en) *Drilus flavescens* i Global Biodiversity Information Facility Rediger på Wikidata

* (no) *Drilus flavescens* hos Artsdatabanken Rediger på Wikidata

* (sv) *Drilus flavescens* hos Dyntaxa Rediger på Wikidata

* (en) *Drilus flavescens* hos Fauna Europaea Rediger på Wikidata

* (en) *Drilus flavescens* hos NCBI Rediger på Wikidata

* (en) *Kategori:Drilus flavescens* – bilder, video eller lyd på Wikimedia Commons Rediger på Wikidata

* *Drilus flavescens* – detaljert informasjon på Wikispecies Rediger på Wikidata
* *Drilus flavescens* - Fauna Europaea - engelskspråklig
* *Drilus flavescens* (hann) - bilde Arkivert 27. november 2010 hos Wayback Machine.
Det **Svenska Bibelsällskapet** ble grunnlagt den 22. februar 1815 og har idag[*når?*] sitt hovedsete i Uppsala. Styret har medlemmer fra alle kristne samfunn i Sverige. Selskapet har som formål å spre bibelen til det svenske folket, og har som hovedoppgaver oversettelse, spredning og spørsmål i forbindelse med bibelbruk. Selskapet var ansvarlig for utgivelsen av den nye svenske oversettelsen i 2000. Oppgavene som den statlige bibelkommisjonen hadde er nå tillagt bibelselskapet. Ganske tidlig ble regionale selskap opprettet i flere stift. I begynnelsen var det nær kontakt med den britiske søsterorganisasjonen, *Det britiske og utenlandske bibelselskapet*. Kong Carl XVI Gustaf er selskapets beskytter.

Referanser
----------

1. ↑   «Svenska Bibelsällskapets måldokument 2016–2018», utgitt 3. april 2016, besøkt 27. februar 2021[Hentet fra Wikidata]

Litteratur
----------

* «De svenska bibelsällskapens uppkomst» av E.M. Rodhe, trykket i *Kyrkohistorisk årsskrift* 1906 og 1908.
* *Svenska bibelsällskapet 1815-1915* av F.A. Beskow. Stockholm 1915.
* *Ord med makt! Svenska bibelsällskapets historia 1815-2000* av Anders Ruuth. Stockholm 2000.

Eksterne lenker
---------------

* Bibelselskapets offisielle nettsted (svensk)
***The Girl Who Won Out*** er en amerikansk stumfilm fra 1917, regissert av Eugene Moore.

Handling
--------

Nancy Grimm og hennes lillesøster Ellen blir foreldreløse etter at moren deres dør, men Ellen blir snart adoptert av den velstående Walsh-familien. Nancy savner søsteren sin, men en dommer bestemmer at hun ikke får lov til å besøke Ellen uten tillatelse. Men den unge advokaten Chester Noble føler sympati for henne, og Nancy skaffer seg arbeid som tjener.

Når Ellen oppdager at fru Walsh har gått lei av Ellen allerede, og fått sin egen baby, reiser Nancy til Walsh-hjemmet og stjeler med seg Ellen bort. Men de blir snart oppdaget av politiet, og returnert til Walsh-hjemmet. En desperat Nancy går til Chester og tilstår hva hun har vært med på, og den unge advokaten går med på å hjelpe henne. Dermed blir Ellen og Nancy endelig gjenforent.

Skuespillere
------------

* Violet MacMillan som Nancy Grimm
* Barbara Conley som Ellen
* Scott Pembroke som Chester Noble
* Mattie Witting som Mrs. Harvey
* Charles Hill Mailes som Mr. Wicks

Referanser
----------

1. ↑  THE GIRL WHO WON OUT

Eksterne lenker
---------------

* (en) *The Girl Who Won Out* på Internet Movie Database Rediger på Wikidata
IBAN på en (fiktiv) britisk bankkonto
**International Bank Account Number** (**IBAN**) en internasjonal standard for bankkontonummer. Et IBAN bygges opp med to-bokstavers ISO-landkode for landet kontoen er i, to kontrollsiffer regnet ut på grunnlag av hele nummeret, og et antall siffer og/eller bokstaver i henhold til nasjonale regler.

Oppbygningen av et IBAN for en norsk bankkonto er `NOpp bbbb kkkk kkk` (eksempel: `NO12 1234 1234 567`), hvor

* `NO` er koden for Norge
* `pp` er to kontrollsiffer
* `bbbb` er identifikasjon av banken
* `kkkk kkk` er kontonummeret

IBAN lagres elektronisk i en fortløpende tegn-streng, men i skriftlig form anbefales det å dele det inn i grupper på fire tegn, eventuelt med den siste gruppen med færre tegn, se eksempelet over.

IBAN brukt sammen med BIC (Bank Identifier Code, også kalt SWIFT) skal normalt være tilstrekkelig for en pengeoveførsel over landegrensene. Innenfor EØS er BIC ikke nødvendig fra februar 2016.

Fra og med 1. februar 2014 er det ulovlig å overføre euro i eurosonen med gamle bankkontonummer. Fra 31. oktober 2016 gjelder det også innenfor øvrige EØS-området, også innenriks. IBAN skal da brukes for overføringer i euro (ikke innenriks med andre valutaer som kroner). Dette kalles SEPA, Single Euro Payments Area, og betyr at de som har et bankkonto i euro innenfor EØS-området, kan bruke det for lønn og betalinger i hele eurosonen.

Norsk IBAN har færrest sifre/bokstaver (15) av alle land som har implementert systemet.

Eksterne lenker
---------------

Kontrollside for IBAN

|  |  |
| --- | --- |
| Oppslagsverk/autoritetsdata | Store Danske Encyklopædi
 |
***The Girl Who Wouldn't Quit*** er en amerikansk stumfilm fra 1918, regissert av Edgar Jones.

Handling
--------

Roscoe Tracy blir urettmessig dømt til livsvarig fengsel, for ran og drap han aldri har begått. I hans fravær blir hans lille datter Joan oppdratt av farens sjef Robert Carter. Mange år etter farens domfellelse mottar Joan en anonym melding som ber henne undersøke innholdet i en kiste som befinner seg på et bestemt lager.

Carter, skremt over denne utviklingen, forsøker å sikre seg dette lageret selv. Men rekker det ikke før lageret blir kjøpt på en auksjon, av Jim Younger og vennene hans. Joan, som er forelsket i Jim, informerer den unge mannen om kistens verdi. Kisten inneholder en melding som avslører at Carter og hans medskyldige Joe Morgan, en telegrafi-ansatt, fikk Tracy uskyldig anklaget for forbrytelsene de sel hadde begått.

Skuespillere
------------

* Louise Lovely som Joan Tracy
* Henry A. Barrows som Roscoe Tracy
* Mark Fenton som Joshua Siddons
* Charles Hill Mailes som Robert Carter
* Gertrude Astor som Stella Carter
* William Chester som Joe Morgan
* Philo McCullough som Jim Younger

Referanser
----------

1. ↑  THE GIRL WHO WOULDN'T QUIT

Eksterne lenker
---------------

* (en) *The Girl Who Wouldn't Quit* på Internet Movie Database Rediger på Wikidata

* (en) *The Girl Who Wouldn't Quit* på American Film Institute Rediger på Wikidata

* (en) *The Girl Who Wouldn't Quit* på Silent Era Rediger på Wikidata
**William «Billy» Dunlop** (født 14. juli 1871 i Kilmarnock i East Ayrshire i Skottland, død 28. november 1941) var en fotballspiller. Mest kjent er han fra sin tid i Liverpool FC. Hans posisjon på banen var venstreback.

Dunlop spilte for *Sandyford*, *Hurlford*, *Annbank*, *Kilmarnock* og *Abercorn* før han ble hentet til Liverpool av managerne John McKenna og W. E. Barclay, for £35 i januar 1895. Han fikk sin debut 25. mars, i hjemmekampen i 1. divisjon på Anfield mot Sunderland, i en kamp Liverpool tapte 2-3. Denne sesongen rykket klubben ned til 2. divisjon.

I sesongen 1895/1896 rykket laget rett opp igjen til 1. divisjon. I begynnelsen var opptredene for de røde ganske sporadisk, men i den neste 10-årsperioden skulle han få en mengde kamper for klubben. I sesongen 1899/1900 spilte han samtlige 38 kamper Liverpool var involvert i. Det var det kun Tom Robertson som også gjorde. Liverpool vant 1. divisjon for første gang i denne sesongen.

Dunlop scoret kun 2 mål for klubben. Det første kom 19. september 1903 i hjemmekampen mot Stoke. Kampen endte 1-1.

I sesongen 1905/1906 vant klubben sitt andre ligamesterskap, fremdeles med Dunlop på laget. Han fikk også sin eneste opptreden for Skottland i en kamp i det Britiske Mesterskapet, mot England på Hampden Park i Glasgow 7. april 1906. Skottland vant forøvrig kampen 2-1.

Dunlop forlot Liverpool i 1909. Han døde i 1945, 74 år gammel.

Statistikk
----------

### Kamper

* **1895-1909:** **Liverpool: Ligakamper:** 325 kamper – 2 mål.
* **1895-1909:** **Liverpool: Totalt kamper:** 363 kamper – 2 mål.

### Medaljer

* **1895/1896:** 2. Divisjon. – Vinner.
* **1900/1901:** 1. Divisjon. – Vinner.
* **1905/1906:** 1. Divisjon. – Vinner.

Se også
-------

* Statistikk om Liverpool FC

Eksterne lenker
---------------

* Profil på LFChistory.net
**Billy Howerdel** (født 18. mai 1970 i New Jersey, USA) er grunnleggeren, gitarist, bassist, låtskriver og produsent for bandet A Perfect Circle. 

Før han startet A Perfect Circle jobbet han som gitartekniker for The Smashing Pumpkins, Faith No More, Nine Inch Nails, David Bowie, Guns N' Roses, Fishbone pluss en rekke andre band og artister.

Howerdel jobbet som roadie og *Pro Tools* tekniker for bandet Tool under innspillingen og turneen av albumet *Ænema*, hvor han da jobbet med vokalist Maynard James Keenan (som Howerdel allerede hadde møtt tilbake i 1992). Det var i denne perioden Howerdel lot Maynard James Keenan få lytte til noen av hans egne låter, som da resulterte i at Keenan tilbød seg å synge på sangene til Howerdel.[] Det var egentlig en kvinnelig vokalist Howerdel ønsket til sangene sine, men takket etterhvert ja til tilbudet Keenan hadde gitt ham.[]

I 1999 ble A Perfect Circle dannet av Howerdel og Maynard James Keenan. De startet innspillingen av sitt første album, *Mer de Noms*, samme år. Howerdel og Keenan spilte inn det meste av materialet til *Mer de Noms* i en garasje i Los Angeles, det var kun trommer som ble spilt inn i et profesjonelt studio.[]

Det er år siden A Perfect Circle utga sitt siste album, *eMOTIVe*, og Keenan har i intervjuer med det franske bladet *Rock Hard* sagt at: «A Perfect Circle har ikke bare et avbrudd, men er ferdige».[]

Eksterne lenker
---------------

* Offisielt nettsted Rediger på Wikidata

* (en) Billy Howerdel – kategori av bilder, video eller lyd på Commons Rediger på Wikidata
* (en) Billy Howerdel på Internet Movie Database Rediger på Wikidata

* (en) Billy Howerdel hos The Movie Database Rediger på Wikidata
* (en) Billy Howerdel på Discogs Rediger på Wikidata

* (en) Billy Howerdel på MusicBrainz Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** NKC **·** MusicBrainz **·** Discogs
 |
***The Girl in the Web*** er en amerikansk stum mysteriefilm fra 1920, regissert av Robert Thornby og med Blanche Sweet i hovedrollen. Filmen er basert på en roman fra 1918 av Geraldine Bonner.

Handling
--------

Chapman Price, er gift med datteren til den velstående Mrs. Janney. Ekteparet Price krangler om hennes økende spillegjeld, og til slutt pakker Chapman kofferten sin og flytter ut. Fru Price er desperat etter å betale ned gjelden sin, og bryter seg inn i sin mors pengeskap. Men hun oppdager at morens smykker allerede er borte. Chapman Price og Esther Maitland, fru Janneys privatsekretær, får skylden for tyveriet.

Så blir ekteparet Prices baby kidnappet, og da det kommer krav om løsepenger blir Esther mistenkt for å stå bak også denne forbrytelsen. Bare naboen Dick Ferguson tror på Esthers uskyld. Etter flere uhell oppdager Esther at kidnappingen faktisk ble gjennomført av detektiven som fru Price hyret inn for å oppklare innbruddet, som egentlig ble begått av Fergusons tjener.

Rolleliste
----------

* Blanche Sweet som Esther Maitland
* Nigel Barrie som Dick Ferguson
* Thomas Jefferson som Samuel Van Zile Janney
* Adele Farrington som Mrs. Janney
* Hayward Mack som Chapman Price
* Christine Mayo som Mrs. Price
* Peaches Jackson som Bebita

Bildegalleri
------------

* 
* 
* 
*

Referanser
----------

1. ↑  «Silent Era : Progressive Silent Film List». *www.silentera.com*. Besøkt 15. mars 2023.
2. ↑  «AFI|Catalog». *catalog.afi.com*. Besøkt 15. mars 2023.

Eksterne lenker
---------------

* (en) *The Girl in the Web* på Internet Movie Database Rediger på Wikidata

* (en) *The Girl in the Web* på AllMovie Rediger på Wikidata

* (en) *The Girl in the Web* på American Film Institute Rediger på Wikidata

* (en) *The Girl in the Web* på Silent Era Rediger på Wikidata
***The Girls of the Ghetto*** er en amerikansk stumfilm fra 1910.

Handling
--------

Bella forsøker å tjene nok penger til å sende hjem for sine to yngre søstre. Hun møter deretter familien sin på Ellis Island, og de flytter sammen til deres nye hjem. De tre jentene bor sammen med en onkel og tante, i en fattig leiegård. Den minste av søstrene leker en dag på fortauet, men går seg vill og befinner seg plutselig i Chinatown. Hun blir raskt forferdet over de helt merkelige omgivelsene, og gråter bittert når hun blir oppdaget av John Magie.

John blir med en gang tiltrukket av Bella. Når han senere plutselig utvikler kraftig feber, på grunn av en epidemi i området, er det bare Bella som blir værende sammen med ham. Hun pleier ham tilbake til bedre helse. Når han blir frisk, ønsker John å gjøre Bella til hans kone.

Skuespillere
------------

* Marie Eline
* Anna Rosemond

Referanser
----------

1. ↑  THE GIRLS OF THE GHETTO

Eksterne lenker
---------------

* (en) *The Girls of the Ghetto* på Internet Movie Database Rediger på Wikidata
**Premisset** i en film er det første skrittet man tar når man skal skrive et manuskript.
Premisset er som regel én setning som forteller kort hva man ønsker med sin historie.

For eksempel har filmen *Breaking the Waves* premisset «Kjærlighet og tro kan skape mirakler».

Filmen skal bevise premissets sannhet.

Premiss er første ledd i prosessen å lage et filmmanuskript.

Misforståelser om premiss
-------------------------

Mange tror at premisset føder en film, men slik er det ikke. Premisset kommer inn i bilde etter ideen.

Litteratur og referanser om premiss:

* Lajos Egri: The Art of Dramatic Writing.
* Trine Breum: Film, Fortælling og Forførelse.

Utvidet premiss
---------------

Etter å ha gjennomgått karakterer og form kan man gå igjennom premisset igjen for å få bedre relasjoner i dramaturgien.

Premisset i *Breaking the Waves* var: «Kjærlighet og tro kan skape mirakler.». Premisset består derfor av tre deler:

1. *Kjærlighet og tro ...* beskriver hovedpersonen Bess som har kjærlighet og tro
2. *... kan skape ...* viser til utviklingen av hovedkarakteren
3. *...mirakler* henviser til historiens slutning og klimakset hvor konflikten løses, og beskriver samtidig hovedkarakterens utvikling.

Et velfungerende og aktivt premiss skal beskrive hovedpersonen, hovedkarakteren og hovedkarakterens utvikling, samt hovedkonflikten og dens løsning.

Premiss er med andre ord en miniutgave av historien, og dermed skjelettet til hele filmen. Den er grunnstenen til filmens dramaturgi.
***Das große Licht*** er en tysk drama-stumfilm fra 1920, regissert av Hanna Henning.

Handling
--------

Lorenz Ferleitner er ung og fattig, men arbeider for en mer velstående og anerkjent byggmester. Når en ny katedral blir planlagt, får Ferleitner æren av å utføre denne store oppgaven. Han gir snart den helt ukjente kunstneren Fritz Rasmussen, i oppdrag å dekorere kuppelen på katedralen. Men professor Marquardt, leder for et lokalt kunst-akademi, ønsker derimot å ansette hans egen talentløse nevø til dette oppdraget.

En bitter konflikt utvikler seg, men Lorenz Ferleitner blir støttet av byens ordfører Dr. Sellnitz. I mellomtiden har den unge kunstneren Rasmussen i midlertid sine egne problemer å hanskes med, og blir snart grepet av en nærmest sykelig ambisjon og egoisme. Dette gjør at kunstneren etter hvert får problemer med Ferleitner.

Skuespillere
------------

* Hermann Böttcher som Professor Marquard
* Wilhelm Diegelmann som Burghaber
* Bruno Eichholz som Krause
* Emil Jannings som Lorenz Ferleitner
* Albert Patry som Dr. Sellnitz
* Max Pohl som Goldner
* Hanna Ralph
* Frida Richard som Fru Rasmussen
* Karl Rückert som General D. von Schönherr
* Margarete Schön
* Kurt Vespermann som Fritz Rasmussen

Referanser
----------

1. ↑  ; besøksdato: 18. april 2016.
2. ↑  The Great Light

Eksterne lenker
---------------

* (en) *Das große Licht* på Internet Movie Database Rediger på Wikidata

* (de) *Das große Licht* på filmportal.de Rediger på Wikidata
**Magnus Barfot kinosenter** er et kinokompleks i Bergen som drives av Bergen Kino, og er oppkalt etter den norske kongen Magnus Barfot. Kinokomplekset, som åpnet for publikum 1. oktober 2004, har fem kinosaler over fem etasjer med til sammen 1060 plasser. Bygningen ble oppført av Grieg Arkitekter under ledelse av Lorentz Grieg, og møbler ble levert av Norway Says. Bygningen kostet 84 millioner kroner å føre opp, og i tillegg kom kostnader på 4,8 millioner kroner for kinoteknisk utstyr. I konstruksjonen er det brukt mye glass og stål for å gi bygningen et moderne og åpent preg. Kritikere mente imidlertid at det var blitt for sterilt og standardisert, og Frode Grytten kalte kinosenteret «en fabrikk uten sjel». Mange bergensere tok imidlertid godt i mot det nye kinokomplekset, som førte til gode besøkstall for Bergen Kino i 2005.

Bergen Internasjonale filmfestival har tatt i bruk kinokomplekset som sitt viktigste visningssted.

Referanser
----------

1. 1 2  Tønder, Finn Bjørn (1. oktober 2004). «Bedre kino kan vi ikke få». Bergens Tidende.
2. ↑  Kolbjørnsen, Astrid (15. april 2005). «Magnus Barfot er en fabrikk uten sjel». Bergens Tidende.
3. ↑  Landro, Jan H. (12. mai 2005). «Kinoene sliter, Bergen klarer seg best». Bergens Tidende.
**Operasjon Pidestall** (engelsk: *Operation Pedestal*, italiensk: *Battaglia di Mezzo Agosto*, maltesisk: *Konvoj ta' Santa Marija*) var en britisk militæroperasjon for å frakte kritiske forsyninger til styrkene på Malta i august 1942, under andre verdenskrig.

Malta var base for skip, ubåter og fly som angrep aksemaktenes konvoier til aksens styrker i Libya og Egypt i den nordafrikanske kampanje (1940–1943). Fra 1940 til 1942 gjennomførte aksemaktene beleiringen av Malta med luft- og marinestyrker. Til tross for mange tap ble tilstrekkelig forsyninger levert til den britiske befolkningen og de militære styrker på Malta for å kunne stå imot beleiringen, selv om den ikke lenger var en offensiv base etter 1942. De mest avgjørende forsyninger under Operasjon Pidestall var drivstoff som ble fraktet med av SS «Ohio», et amerikansk-bygget tankskip med britisk mannskap. Operasjonen begynte 3. august 1942 og konvoien seilte gjennom Gibraltarstredet natten 9–10 august.

Aksemaktene forsøkte å hindre femti skip å komme forbi med bombefly, tyske og italienske motortorpedobåter gjennom et minefelt og bakholdsangrep fra ubåter. Det var den siste akseseier i Middelhavet. Mens det var et kostbart taktisk nederlag for de allierte, var det også et av de største britiske strategiske seire under krigen. Ankomsten av «Ohio» førte til at det ble sendt flere krigsskip med flybensin. Det førte til økt luftoffensiv fra Malta mot aksemaktenes konvoier.

Etter Operasjon Pidestall returnerte ubåter til Malta og Supermarine Spitfire ble fløyet fra hangarskipet HMS «Furious». Dette førte til en maksimal innsats mot aksemaktenes skip. Italienske konvoier måtte reise lengre bort fra øya. Mer enn 500 sjøfolk på handelsskipene, marinesoldater og flygere ble drept. Bare fem av de 14 handelsskipene nådde Grand Harbour og beleiringen fortsatte til den allierte gjenerobringen av Egypt og Libya etter det det andre slaget om El Alamein (23. oktober – 11. november) og Operasjon Torch (8.–16. november) i det vestlige Middelhavet, noe som gjorde at landbaserte fly kunne eskorte handelsskip til øya.

Referanser
----------

1. ↑  Cunningham 1941

Eksterne lenker
---------------

* (en) Operation Pedestal – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | LCCN **·** NKC
 |
***Trachelostenus*** er en slekt av biller som bare er kjent fra Chile. Den systematiske plasseringen til familien er usikker, men de blir ofte regnet å være nært beslektet med skyggebiller (Tenebrionidae).

Utseende
--------

Avlange, mørke biller. Kroppen er bronsefarget, oversiden har noen store groper slik at billen virker buklete, tett og nokså grovt punktert og lite hårete. Pronotum er lengre enn bredt, rektangulært. Dekkvingene er lange og parallellsidige, beina middels alnge og slanke. Antennene er trådformede og forholdsvis korte.

Utbredelse
----------

Arten *Trachelostenus inaequalis*, som er ganske fargerik, forekommer i den såkalte Magellanske skogen på vestsiden av Andes i det sørlige Chile.

Systematisk inndeling
---------------------

Det er sannsynlig at slekten bør regnes til gruppen Tenebrioninae.

**Treliste**
* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia Lameere, 1938
			* Overfamilien heteromerer, Tenebrionoidea Latreille, 1802
				+ Familien **Trachelostenidae** Lacordaire, 1859
					- Slekten ***Trachelostenus*** Solier, 1851
						* *Trachelostenus fasciculiferus* Philippi & Philippi, 1860 - usikkert om denne bør regnes som en egen art
						* *Trachelostenus inaequalis* Solier, 1851

Eksterne lenker
---------------

* (en) *Trachelostenus* i Global Biodiversity Information Facility Rediger på Wikidata

* (en) *Trachelostenus* hos NCBI Rediger på Wikidata
* Bilder av *Trachelostenus inaequalis*
***The Girl in the Checkered Coat*** er en amerikansk stumfilm fra 1917, regissert av Joe De Grasse.

Handling
--------

To søstre, Mary og Fannie Graham, blir tvunget til å bo hos sin kriminelle far etter at deres vennlige mor dør. Mary flykter, men Fannie forblir hos faren sin og blir oppdratt som en tyv, og forandrer navnet hennes til Flash Fan. En dag stjeler Fan og hennes medskyldige, Jim, en veske. Hun bruker straks pengene til å kjøpe en rutete kåpe. Men hun mister snart vesken hun stjal. Så når en detektiv arresterer henne, har han ingen beviser for å holde på henne. Samtidig blir Mary, en butikk-eier, syk og blir ført til leiegården sin hvor Flash Fan tilfeldigvis også holder til.

Den kvelden stjeler Flash en pose fra en kvinne på gaten, men dette blir oppdaget av en detektiv. Han forveksler Mary med Fan, og arresterer derfor Mary. David Norman, en advokat, bestemmer seg for å forsvare Mary - og hun blir frikjent. Mary og David blir deretter nærme venner, og David introduserer henne for Ann Maitland - som ansetter Mary. Men hennes nevø, Hector, liker ikke at Ann tilsynelatende foretrekker Mary. Han er bekymret for å miste formuen, som han tror han kommer til å arve etter tanten sin. Han planlegger derfor å anklage Mary for ett nytt tyveri, for å få henne av veien.

Skuespillere
------------

* Dorothy Phillips som Mary Graham / Flash Fan.
* William Stowell som David Norman.
* Lon Chaney som Hector Maitland.
* Mattie Witting som Ann Maitland.
* David Kirby som Jim.
* Jane Bernoudy som Sally.
* Nellie Allen som Hectors venninne.
* Countess Du Cello.

Referanser
----------

1. ↑  The Girl in the Checkered Coat
2. ↑  THE GIRL IN THE CHECKERED COAT

Eksterne lenker
---------------

* (en) *The Girl in the Checkered Coat* på Internet Movie Database Rediger på Wikidata

* (en) *The Girl in the Checkered Coat* på Silent Era Rediger på Wikidata
Restene av Knudstrup borg, som Otte lot oppføre i 1551.
**Otte Thygesen Brahe** (født 2. oktober 1518 på Tostrup slott, død 9. mai 1571 på Helsingborg slott) var en dansk adelsmann og riksråd.

Liv
---

Han var sønn av Thyge Axelsen Brahe til Tostrup og Sophie Rud. I 1529 kom han i lære hos Erik Eriksen Banner, og i 1537-39 omtales han som hoffsinde.

Han ble samme med broren Jørgen Thygesen Brahe til Tostrup forlent med Storekjøbing i Skåne. I 1544-55 var han forlent med Gladsax len, også i Skåne. I 1548 fulgte han hertug Frederik til Norge som marskalk. I 1555-67 var han lensmann på Aalborg.

1559 ble han forlent med Han herred prosti, og i april 1563 ble han innlemmet i riksrådet. Samme år ble han som følge av Den nordiske syvårskrig, proviantmester og fikk sammen med 3 andre riksråder et overoppsyn med Jylland. Da han i 1567 byttet Aalborg med Helsingborg len (som han beholdt til sin død), kom han i nærheten av krigsskueplassen og kom derved til å spille en aktiv rolle i begivenhetene. Han ble på høsten 1567, sammen med Bjørn Kaas og Jørgen Marsvin sendt til Småland i spissen for en styrke som skulle støtte Daniel Rantzau. Få dager senere ble de dog nødt til å trekke seg tilbake over grensen pga. mytteri i egne rekker.

I 1569 fikk Otte samt Jørgen og Steen Bille i oppdrag å føre oppsyn med forsvaret av de skånske grensene.

Eiendommer
----------

Han eide også Elved og hadde ellers eiendommer i både Jylland og Norge. I 1568 kjøpte han sammen med Peder Oxe alt jordegods som hadde tilhørt Peder Christensen Dyre. I 1565 arvet han Rødinge pantelen etter broren Jørgen, hvilket enken beholdt i noen år etter hans død. I samme landsdel ble han i 1569 forlent med Froste herred som pant for 6000 riksdaler. Man må si at han har vært en velbeslått herre.

Familie
-------

På Knudstrup demmet han inn den lille sjøen og bygget seg en prektig befestet borg i nordisk renessansestil. Her bodde han og giftet seg 23. november 1544 med Beate Clausdatter Bille og førte dermed de to mektige adelsslektene sammen. De fikk i alt 10 barn, deriblant den senere så berømte astronomen Tyge Brahe samt Steen Brahe til Knudstrup, Jørgen Ottesen Brahe, Knud Brahe og Sophie Brahe.

Tyge (Tycho), som kom til verden samme med en dødfødt tvillingbror, ble kidnappet av farens barnløse bror Jørgen Thygesen Brahe, hvilket i begynnelsen førte til en heller lunken stemning mellom brødrene. Otte ønsket at Tyge skulle utdannes innenfor det militære, som var skikk og bruk blant adelige, men Jørgen hadde andre planer for gutten.

Otte døde på Helsingborg slott, og ble begravet i Kågerød kirke, ikke så langt fra Knudstrup. Han ses avbildet på et epitafium sammen med kone og barn i samme kirke.

Referanser
----------

1. 1 2   biografiskleksikon.lex.dk[Hentet fra Wikidata]
2. 1 2   Genealogics[Hentet fra Wikidata]
3. ↑   Dansk Kvindebiografisk Leksikon, www.kvinfo.dk[Hentet fra Wikidata]

Eksterne lenker
---------------

* Familien Brahe i Den Store Danske
* Åkesson, Sylve: Om Knudstorp

  

Portal: Danmark

|  |  |
| --- | --- |
| Oppslagsverk/autoritetsdata | Dansk biografisk leksikon
 |
**Magnora ASA** (OSE: MGN) er et norsk industriselskap innen bransjene vindkraft og solkraft. Selskapet het tidligere **Sevan Marine** og designet flytende installasjoner til offshorenæringen, men skiftet navn i 2018,. Selskapet har utviklet en sylinderformet plattform, Sevanplattformen. da rettighetene til plattformdesignet solgt til Sembcorp i Singapore.

Tidligere virksomhet
--------------------

Sevan Marine hadde fire flytende produksjons-, lagrings- og lossingenheter (FPSO) og tre boreenheter på kontrakt.

Opprinnelig ble det inngått en femårig avtale om FPSO «Sevan Voyageur» med Oilexco North Sea Limited. Oilexco North Sea Limited ble imidlertid satt under administrasjon på grunn av insolvens. Premier Oil inngikk avtale om å kjøpe aksjene i Oilexco NSL med forbehold blant annet om at-FPSO forpliktelsene ikke ble omfattet av kjøpet.

Referanser
----------

1. ↑   Enhetsregisteret, «Nøkkelopplysninger fra Enhetsregisteret», besøkt 17. juli 2023[Hentet fra Wikidata]
2. ↑  Magnora ASA. «New company name "Magnora ASA" registered». Arkivert fra originalen 30. mars 2020.
3. ↑  Ine Brunborg, E24.no. «Fra olje til fornybar: Magnora satser på vindkraft». Besøkt 18. januar 2022.

Eksterne lenker
---------------

* (en) Offisielt nettsted Rediger på Wikidata
**Magnum Photos**, drevet av Magnum Agency, er et internasjonalt kooperativ av fotografer. Det er ett av verdens ledende når det gjelder dokumentarfotografi. Magnum Photos mottar støtte fra Canon og Nikon, men byrået eies av fotografene – administrasjonen har kun en støttefunksjon og medlemmene beholder alle rettigheter til egne arbeider. Samtlige viktige avgjørelser tas i plenum på årlige samlinger, som blir holdt vekselvis i New York og Paris. Magnum har kontorer i New York, Paris, London og Tokyo. 

Byrået ble grunnlagt av krigsfotografene Robert Capa, David «Chim» Seymour, Henri Cartier-Bresson, og George Rodger i 1947, som en reaksjon på deres opplevelser gjennom sitt arbeid under Andre verdenskrig. To av dem døde under krigsfotografering: Capa i Nord-Vietnam i 1954 og Seymour ved Suez-kanalen i 1956.

Kravene er strenge for å bli medlem. Siden 1947 er kun 79 fotografer blitt opptatt.

Jonas Bendiksen ble fullt medlem i 2008, som eneste nordmann.

Referanser
----------

1. ↑  Magnums offisielle historie

Litteratur
----------

* *Magnum: Fifty Years at the Front Line of History* av Russell Miller, Grove Press (oktober, 1999), ISBN 0-8021-3653-2.
* *Magnum Stories* av Chris Boot, Phaidon Press (1. desember 2004), ISBN 0-7148-4245-1.

Eksterne lenker
---------------

* (en) Offisielt nettsted Rediger på Wikidata

* (en) Magnum Photos – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** VIAF **·** VIAF **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** MusicBrainz **·** Discogs
 |
**Magnus Alkarp** (født 31. mars 1959) er en svensk musiker, forfatter, dramatiker, arkeolog og historiker. Faren var jazzmusiker og katolsk kirkemusiker. Alkarp har bodd i Uppsala siden 1980.

Alkarp studerte musikk og komposisjon ved Musikhögskolan i Göteborg 1977-1980. På 1980-tallet turnerte han som musiker. Alkarp har også studert manusskriving for teater og film samt dramaturgi. Han debuterte som skjønnlitterær forfatter i 1996 med *De gyllene åren* på Gedins förlag, og har seinere også utgitt romanen *Mästaren vid Vägens slut* på Wahlström & Widstrand.. I 2012 satte Upsala Stadsteater opp hans historiedramatiske stykke *4 dagar i april* som handler om politiske opptøyer i Uppsala våren 1943. Alkarp har skrevet kronikker i blant annet *Upsala Nya Tidning* og avisen Uppsala Fria Tidning som ble nedlagt i april 2013.

Forskning
---------

Alkarp er filosofie doktor i arkeologi og disputerte i november 2009 med en avhandling om Gamla Uppsala. Som forsker har Alkarp spesialisert seg på problemstillinger om det gamle Uppsalas historie og overgangsperioden mellom vikingtiden og middelalderen.

Alkarp fant, sammen med Neil Price, under undersøkelser med ikke-destruktive metoder som georadar spor av en eldre bygning, sannsynligvis en kirke under Gamla Uppsala kyrka. Med samme metode oppdaget Alkarp det som trolig er restene av en veldig tidlig kirke under Uppsala Domkyrka. Seinere har Alkarp fokusert på spørsmål vedrørende svenske humanioras nasjonalistiske arv og har interessert seg for nazistisk infiltrasjon av svensk arkeologi i perioden 1933-45.

Alkarp undertegnet i 2008 det så ble kalt "Historieuppropet" hvor man kritiserte politisk styring av historieundervisningen i skolen ved Forum för Levande Historias kampanje om kommunistiske regimers brudd mot menneskeheten.

Referanser
----------

1. 1 2 3   Sveriges befolkning 2000, oppført som Alkarp, Per Magnus, besøkt 12. august 2022[Hentet fra Wikidata]
2. ↑   web.archive.org, besøkt 12. august 2022[Hentet fra Wikidata]
3. 1 2 3 4  Anna Bill (31. mars 2009). «Han hittade kyrka under kyrka». *Upsala Nya Tidning*. [*død lenke*]
4. ↑  Libris
5. ↑
6. ↑  *Det Gamla Uppsala: berättelser & metamorfoser kring en alldeles särskild plats* **(swe)**. Uppsala: Institutionen för arkeologi och antik historia, Uppsala universitet. 2009. ISBN 978-91-506-2095-5.
7. ↑  DiVA-databasen: Det Gamla Uppsala: Berättelser & Metamorfoser
8. ↑  Alkarp, Price: "Tempel av guld eller kyrka av trä? - Markradarundersökningar vid Gamla Uppsala kyrka" *Fornvännen* (2005)
9. ↑  Åse-Marie Nilsson (2005–2007). «Uppsalas dom döljer äldre kyrka». *Svenska Dagbladet*.
10. ↑  «Upprop mot statlig kampanjhistoria, 31. juli 2008». Arkivert fra originalen 12. august 2010. Besøkt 20. juli 2009.

Portaler: Arkeologi | Sverige

|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** Discogs
 |
**John Reid** (født 13. februar 1721, død 6. februar 1807), også kjent som **John Robertson**, var en britisk general i hæren. John Reid ble utdannet ved Edinburgh University. Reid var også en dyktig fløyte-spiller og en musikalsk komponist. Reid tjente sammen med sitt regiment i Flandern fra 1747 til 1748, og han tok del i forsvaret av byen Bergen op Zoom i den nederlandske provinsen Noord-Brabant. Da freden ble erklært i 1748 ble regimentet hans redusert. Reid var på denne tiden kaptein-løytnant. 

Reid ble utnevnt til kaptein 3. juni 1752. Han var med under den britiske beleiringen av Havannah, som varte i to måneder, og kostet hans bataljon store tap på grunn av sykdom. I oktober 1763 reiste han til den britiske delen av Nord-Amerika. I 1764 var Reid nestkommanderende i en ekspedisjon som reiste inn i det som i dag er De forente stater.

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   International Music Score Library Project, IMSLP-identifikator Category:Reid,\_John, besøkt 9. oktober 2017[Hentet fra Wikidata]
3. 1 2   Social Networks and Archival Context, oppført som John Reid (British Army officer), SNAC Ark-ID w6q81zx5, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** MusicBrainz
 |
***Macrophysis*** er en slekt av biller som hører til familien trebukker (Cerambycidae). Slekten omfatter bare én kjent art.

Utseende
--------

En meget stor (80-over 100 millimeter), slank, brunlig trebukk. Det er betydelig forskjell mellom kjønnene, hannene er slankere enn hunnene med lengre bein og antenner. Forkroppen er svart. Hodet er rektangulært med forholdsvis små, litt utstående fasettøyne og litt forstørrede kjever. Antennene er slanke, rundt to tredjedeler så lange som kroppen hos hunnene og tydelig lengre enn kroppen hos hannene. Det første leddet er kraftig og konisk, det andre ganske lite og knappformet, det tredje leddet er langt og rørformet, leddene lenger utover gradvis minkende i størrelse. Ledd tre til fem har kraftige, tornelignende børster på innersiden. Pronotum er nærmest klokkeformet med noen skarpe pigger langs ytterkanten, nær midten med to blanke knøler. Dekkvingene er uvanlig lange, gulbrune, med stumpvinklede "skuldre" og avrundede spisser. Hver dekkvinge har tre fine, opphøyde lengderibber. Beina er temmelig lange og tynne, svarte, med skarpe torner på innersiden av lår og legger.

Levevis
-------

Larvene lever i død ved, utviklingstiden er flere år.

Utbredelse
----------

Arten er utbredt på Filippinene.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien Chrysomeloidea Latreille, 1802 (=Phytophaga)
				+ Familien trebukker, Cerambycidae Latreille, 1802
					- Underfamilien sagbukker, Prioninae Latreille, 1802
						* Stammen Macrotomini
							+ Slekten *Macrophysis* Quentin & Villiers, 1981
								- *Macrophysis luzona* (Fabricius, 1775)

Kilder
------

* Prioninae of the World - *Macrophysis luzona*

Eksterne lenker
---------------

* (en) *Macrophysis* i Encyclopedia of Life Rediger på Wikidata

* (en) *Macrophysis* i Global Biodiversity Information Facility Rediger på Wikidata

* (en) *Macrophysis* hos NCBI Rediger på Wikidata

* *Macrophysis* – detaljert informasjon på Wikispecies Rediger på Wikidata
***Confident*** er Demi Lovatos femte studioalbum. Det ble lansert 16. oktober 2015, av Hollywood Island og Safehouse Records. Albumet inneholder gjesteopptredener fra blant annet den australske rapperen Iggy Azalea og den amerikanske rapperen Sirah. 

Den første singelen "Cool For The Summer" ble lansert 1. juli 2015. Havnet på 11.-plass på US Billboard 100. Den andre singelen "Confident" ble lansert 18. september samme året, og den tredje og siste singelen "Stone Cold" havnet på 2.-plass på Bubbling Under Hot Water. 

Videre ble albumet promotert med en turné sammen med artisten Nick Jonas, kalt Future Now Tour. 
"Confident" ble nominert Best Pop Vocal Album på Grammy Awards.

Max Martin, Laleh, Stargate, Ina Wroldsen, Ilya Salmanzadeh, Julia Michaels, Ali Payami og Steve McCutcheon var blant låtskriverne som bidro på albumet.

Sporliste
---------

1. "Confident" - 3:26
2. "Cool For The Summer" - 3:35
3. "Old Ways" - 3:24
4. "For You" - 3:41
5. "Stone Cold" - 3:11
6. "Kingdom Come" - Iggy Azalea - 4:04
7. "Waiting For You" - Sirah - 3:13
8. "Wildfire" - 3:19
9. "Lionheart" - 4:05
10. "Yes" - 3:11
11. "Father" - 3:55
12. "Stars" - 3:09
13. "Mr. Hughes" - 3:41
14. "Cool For The Summer" - Jump Smokers Remix - 4:26
15. "Cool For The Summer" - Suraci Remix - 4:46

Referanser
----------

1. ↑  «Demi Lovato's fifth studio album 'Confident' due out Oct. 16». *UPI* **(engelsk)**. Besøkt 15. mars 2019.
2. ↑  «Here Is the Complete List of Nominees for the 2017 Grammys». *Billboard*. Besøkt 15. mars 2019.
3. ↑  All citations concerning the release of *Confident*:

	* «iTunes - Music - *Confident* by Demi Lovato». *iTunes Store*. Australia: Apple Inc. 16. oktober 2015.

Eksterne lenker
---------------

* (en) *Confident* på Discogs Rediger på Wikidata

* (en) *Confident* på MusicBrainz Rediger på Wikidata

* (en) *Confident* på AllMusic Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |